पाएं अपने शहर की ताज़ा ख़बरें और फ्री ई-पेपरडाउनलोड करें
शहर के सरकारी अस्पताल में इन दिनों हाल बेहाल है। रोगियों के उपयोग किए पीपीई किट, बिस्तर चद्दर आदि मोर्चरी के सामने की तरफ खुले में पड़े हैं। इनके आसपास से लोग निकल रहे हैं। हर कोई यह जानता है कि इस सामग्री का यहां पड़ा रहना उचित नहीं है लेकिन कोई आवाज नही उठाता है।
अपशिष्ट निस्तारण के लिए वाहन की व्यवस्था
हॉस्पिटल में कोविड से संबंधित जैव अपशिष्ट निस्तारण के लिए वाहन का प्रबंध है लेकिन इसके बावजूद कचरा खुले में पड़ा है। इस हॉस्पिटल परिसर में मोर्चरी की तरफ कई लोगों का आना जाना है। ऐसे में संक्रमण की आशंका है।
ऑक्सीजन प्लांट के गार्ड भी रहते हैं नजदीक
जहां ये कचरा पड़ा है, वहां बिल्कुल सामने ऑक्सीजन प्लांट है। वहां गार्ड का आना जाना लगा रहता है। कई बार कोविड डेडिकेटेड अस्पताल में रोगियों के पास रहने वाले लोग भी इस तरफ आते रहते हैं।
इस कचरे का करेंगे निस्तारण
इस कचरे का जलाकर निस्तारण करवा देंगे। नियमानुसार खुले में इसे नहीं छोड़ा जा सकता।
डॉ. बलदेव सिंह, पीएमओ, सरकारी अस्पताल, श्रीगंगानगर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn